2012 கோடைக்கால ஒலிம்பிக் விளையாட்டுப் போட்டிகள்

2012 கோடைக்கால ஒலிம்பிக் விளையாட்டுக்கள் (2012 Summer Olympics), அலுவல் முறையில் 30வது ஒலிம்பியாட்டின் விளையாட்டுக்கள்  (Games of the XXX Olympiad) அல்லது இலண்டன் 2012 ஒலிம்பிக் விளையாட்டுக்கள் சூலை 27, 2012 முதல் ஆகஸ்டு 12, 2012 வரை ஐக்கிய இராச்சியத்தில் உள்ள இலண்டன் மாநகரத்தில் நடைபெற்றது. தற்கால உலக ஒலிம்பிக் விளையாட்டை மூன்றாவது முறையாக நடத்தும் பெருமையை இலண்டன் மாநகரம் பெற்றிருக்கின்றது.ஏதென்சும் மூன்றுமுறை  ஐஓசியின் நிகழ்வுகளை, 1896, 2004 மற்றும்  இடைச்செருகிய விளையாட்டுக்களை  1906இலும் நடத்தியுள்ளது. ஆயின்,  1906 விளையாட்டுக்களை தற்போது ஐஓசி அலுவல்முறையாக ஏற்றுக்கொள்ளவில்லை.. 1908 மற்றும் 1948 ஆண்டுகளில் இருமுறை இங்கு இவ்விளையாட்டுக்கள் நடத்தப்பட்டுள்ளன.

1944 ஆண்டு இங்கு நடக்க இருந்த ஒலிம்பிக் போட்டி இரண்டாவது உலகப்போர் காரணமாக ரத்து செய்யப்பட்டது. இதன்மூலம் அதிகமுறை ஒலிம்பிக் போட்டி நடத்திய நாடுகள் வரிசையில் இரண்டாவது இடம் பிடித்தது. முதலிடத்தில் நான்கு முறை (1904, 1932, 1984, 1996) ஒலிம்பிக் நடத்திய அமெரிக்கா உள்ளது. ஜெர்மனி (1936, 1972), ஆஸ்திரேலியா (1956, 2000), பிரான்ஸ் (1900, 1924), கிரேக்கம் (1896, 2004) ஆகிய நாடுகள் தலா இரண்டு முறை ஒலிம்பிக் போட்டி நடத்தி உள்ளன.

இதுவரை லண்டன் (இங்கிலாந்து), லாஸ் ஏஞ்சலஸ் (ஐக்கிய அமெரிக்கா), பாரிசு (பிரான்ஸ்), ஏதென்ஸ் (கிரேக்கம்) ஆகிய நகரங்கள் தலா இரண்டு முறை ஒலிம்பிக் போட்டியை நடத்தி உள்ளன. இதன்மூலம் அதிகமுறை ஒலிம்பிக் போட்டி நடத்திய நகரம் வரிசையில் முதலிடத்தை பகிர்ந்து கொண்டு  உள்ளன. ஆனால் 2012 ஒலிம்பிக் போட்டிக்கு பின் லண்டன் நகரம் முதலிடத்தை தனித்துப் பிடித்துள்ளது.

சூலை 6, 2005இல் சிங்கப்பூரில் நடைபெற்ற 117வது கூட்டத்தில் பன்னாட்டு ஒலிம்பிக் குழுவால் நான்கு சுற்று வாக்களிப்புக்குப் பின் இலண்டன் தேர்ந்தெடுக்கப்பட்டது. 2012 ஒலிம்பிக் போட்டியை நடத்துவதற்கு மாஸ்கோ, நியூயார்க் நகரம், மாட்ரிட் மற்றும் பாரிசு ஆகிய நகரங்களும் விண்ணப்பித்திருந்தன. வெற்றிபெற்ற ஏலத்திற்கு முன்னாள் ஒலிம்பிக் சாதனையாளர்  செபாஸ்டியன் லார்டு கோ தலைமையேற்றிருந்தார்.

இந்த விளையாட்டுக்களுக்கான நிதிநிலை பரிசீலனைகள் மிகுந்த சர்ச்சைக்கு இடமளித்தன எனினும் இலண்டனின் பல்வேறு பகுதிகள் பேண்தகு வளர்ச்சி நோக்கத்துடன் மேம்படுத்தப்படுவதால்  வரவேற்பும் இருந்தன. விளையாட்டுக்களின் முகனையான குவியமாக புதியதாக கட்டமைக்கப்பட்ட ஒலிம்பிக் பூங்கா உள்ளது. இது கிழக்கு இலண்டனில் ஸ்ட்ராஃபோர்டில் முன்பு தொழிற்பேட்டையாக விளங்கிய  200 எக்டேர் நிலத்தில் அமைக்கப்பட்டுள்ளது. ஏலத்திற்கு முன்பே இருந்த விளையாட்டரங்கங்களை ஒலிம்பிக் விளையாட்டுக்களுக்கும் மாற்றுத் திறனாளர் ஒலிம்பிக் விளையாட்டுக்களுக்கும் பயன்படுத்தத் திட்டமிடப்பட்ட்டது.

 ஏற்று நடத்த ஏலம் 
2012 ஒலிம்பிக் போட்டிகளை ஏற்று நடத்துவதற்கு ஏலப் புள்ளிகள் அளித்திட இறுதிநாளாக அறிவிக்கப்பட்டிருந்த சூலை 15 2003 அன்று ஒன்பது நகரங்கள் பங்கெடுத்திருந்தன. அவை:  அவானா, இசுத்தான்புல், லைப்சிக், இலண்டன், மாட்ரிட், மாஸ்கோ, நியூ யார்க், பாரிசு, மற்றும் ரியோ டி ஜெனிரோ.

மே 18 2004 அன்று  பன்னாட்டு ஒலிம்பிக் குழு (IOC) இவற்றிலிருந்து தேர்வுக்கான நகரங்களை ஐந்தாகக் குறைத்தது: இலண்டன், மாட்ரிட், மாஸ்கோ, நியூ யார்க் மற்றும் பாரிசு.

பன்னாட்டு ஒலிம்பிக் குழுவின் தணிக்கைக் குழு  2005ஆம் ஆண்டின் பெப்ரவரி-மார்ச்சு மாதங்களில் இந்த ஐந்து நகரங்களுக்கும் சென்று  ஆய்வு நடத்தினர். இக்குழுவின் மதிப்பீட்டு அறிக்கையைப் பன்னாட்டு ஒலிம்பிக் குழு சூன் 6 2005 அன்று  வெளியிட்டது. இந்த அறிக்கையில் எந்த தரவரிசையோ புள்ளிகளோ தரப்படாவிடினும் மதிப்பீடுகளின்படி பாரிசு முதல்நிலையிலும் இலண்டன் இரண்டாமிடத்திலும் இருந்தன.

இதன்படியும் அண்மைக் காலத்தில் இது பாரிசின் மூன்றாவது முயற்சி என்பதாலும் பாரிசே தேர்ந்தெடுக்கப்படும் எனப் பரவலாக எதிர்பார்க்கப்பட்டது. 2004இன் ஆகத்தில் இலண்டனுக்கும் பாரிசிற்கும் சமநிலை இருப்பதாகச் செய்திகள் வெளியாயின.

சிங்கப்பூரில்  சூலை 6 2005 அன்று ராஃபிள்சு நகர கருத்தரங்கு மையத்தில் வெற்றி பெற்ற நகரம் அறிவிக்கப்பட்டது. முதலாவதாக வெளியேறிய நகரம் மாஸ்கோவாகும். தொடர்ந்து நியூயார்க், மாட்ரிட் வெளியேறின. நான்காவது சுற்றின் இறுதியில் பாரிசுக்கு 50 வாக்குகளும் இலண்டனுக்கு 54 வாக்குகளும் கிடைத்து 2012 ஒலிம்பிக் விளையாட்டுப் போட்டிகளை நடத்திட இலண்டன் உரிமை பெற்றது.  அறிவிக்கப்பட்ட 24 மணி நேரங்களுக்குள்ளேயே சூலை 7, 2005இல் இலண்டன் தொடர் வண்டிப் போக்குவரத்தில் நடைபெற்ற குண்டுவெடிப்புச் சம்பவம்  வெற்றிக் கொண்டாட்டங்களுக்குத்  தடையாக அமைந்தது.

2012 கோடைக்கால ஒலிம்பிக் ஏல முடிவுகள் நகரம் தேசிய ஒலிம்பிக் குழுசுற்று 1சுற்று 2சுற்று 3சுற்று 4இலண்டன்22273954பாரிசு21253350மாட்ரிட்203231—நியூயார்க் நகரம்1916——மாஸ்கோ15———

 பங்குபற்றிய நாடுகள் 

204 தேசிய ஒலிம்பிக் குழுக்களைச் சேர்ந்த கிட்டத்தட்ட 10,000 இற்கும் அதிகமானோர் பங்குபற்றுவர் என எதிர்பார்க்கப்பட்டது. 2010 ஆம் ஆண்டில் நெதர்லாந்து அண்டிலிசு கலைக்கப்பட்டதை அடுத்து 2011 சூன் மாதத்தில் இடம்பெற்ற பன்னாட்டு குழுவின் 123வது மாநாட்டில் அந்நாட்டின் தேசிய ஒலிம்பிக் குழுவின் உறுப்புரிமை திரும்பப் பெறப்பட்டது. ஆனாலும், இந்நாட்டில் இருந்து தெரிவு செய்யப்பட்ட விளையாட்டு வீரர்கள் ஒலிம்பிக் கொடியுடன் 2012 போட்டிகளில் விளையாடத் தகுதி பெற்றனர். 2011 ஆம் ஆண்டில் உருவான தெற்கு சூடானுக்கு தேசிய ஒலிம்பிக் குழு இல்லாததால் அந்நாட்டின் ஒரேயொரு விளையாட்டு வீரர் குவோர் மாரியல் ஒலிம்பிக் கொடியுடன் போட்டிகளில் பங்கேற்றார்.










 Azerbaijan wins first license for 2012 Olympic Games in London. News.az. 23 June 2011















































  (Host)




























































































 போட்டிகள் 

 தட கள விளையாட்டுக்கள் (47) 
  ஓடுதல்
  விரைவோட்டம்
  தொடர் ஓட்டம்
  தடை தாண்டும் ஓட்டம்
  மாரத்தான்
  நடைப்போட்டி

  தாண்டுதல்
  மும்முறை தாண்டுதல்
  நீளம் தாண்டுதல்
  உயரம் தாண்டுதல்
  தடியூன்றி தாண்டுதல்

  எறிதல்
  வட்டு எறிதல்
  சம்மட்டி எறிதல்
  ஈட்டி எறிதல்
  குண்டெறிதல்

  நெடுமுப்போட்டி (2)
  தற்கால ஐந்திறப்போட்டி (2)

 நீர் விளையாட்டுக்கள் (46) 
  நீரில் பாய்தல் - (8)
  நீச்சல் - (34)
  ஒருங்கிசைந்த நீச்சல் -  (2)
  நீர்ப் பந்தாட்டம் -  (2)

`

 சீருடற்பயிற்சிகள் (18) 
  கலைநய சீருடற்பயிற்சிகள் - 14
  சமநிலையில்லாச் சட்டங்கள் 
  நடுவயங்கோல் (சீருடற்பயிற்சிகள்)  
  குதிரை தாவுதல் (சீருடற்பயிற்சி)  
  குதிரைக் கரடு (சீருடற்பயிற்சி)  
  நிலைத்த வளையங்கள் (சீருடற்பயிற்சி)  
  கிடைச் சட்டம் 
  தரைப் பயிற்சி (சீருடற்பயிற்சி)  
  சீரிசை சீருடற்பயிற்சிகள் - 2
  குதித்தெழு மேடைப் பயிற்சிகள் - 2

 தற்காப்புக் கலைகள் 
  குத்துச்சண்டை (11)
  டைக்குவாண்டோ (8)
  யுடோ - (14)
  மல்யுத்தம் - (18)

 ஊர்தி ஓட்டங்கள் 
  துடுப்பு படகோட்டம்  (14)
  பாய்மரப் படகோட்டம் - (11)
  சிறு படகோட்டம் -  (16)
  மிதிவண்டி ஓட்டப்பந்தயம் -  (18)

 குழு விளையாட்டுக்கள் 
  அடிப்பந்தாட்டம் (பேஸ்பால்) -  (1)
  கூடைப்பந்தாட்டம் -  (2)
  காற்பந்தாட்டம் -  (2)
  கைப்பந்தாட்டம் -  (4)
  வளைதடிப் பந்தாட்டம் (2)
  மென்பந்தாட்டம் -  (1)
  மேசைப்பந்தாட்டம் - (4)
  இறகுப்பந்தாட்டம் -  (5)
  டென்னிஸ் -  (5)
  எறிபந்தாட்டம்  - (2)

 கருவி விளையாட்டுக்கள் 
  வில்வித்தை -  (4)
  வாள்வீச்சு -  (10)
  குறி பார்த்துச் சுடுதல் -  (15)
  பாரம்தூக்குதல் -  (15)
  குதிரையேற்றம் - (6)

 நிகழ்ச்சி நிரல் 

 உலக சாதனை அளவைகள் 

இந்த ஒலிம்பிக் விளையாட்டுகளில்  ஏழு விளையாட்டுக்களில் 31 சாதனை அளவைகள் எட்டப்பட்டன. மிகக் கூடுதலாக நீச்சற் போட்டிகளில் 9 சாதனைகள் நிகழ்த்தப்பட்டன. இவற்றில் ஆறு அமெரிக்க விளையாட்டாளர்களால் நிகழ்த்தப்பட்டன. 

 நாள்  நிகழ்ச்சி  விளையாட்டாளர்  நாடு சாதனை விவரம் சான்று 27 சூலை 2012  வில்வித்தை – ஆடவர் தனி  இம் டோங்-உன்    தரப்படுத்தும் சுற்றில் உலக சாதனையளவாக 699 எட்டினார்  27 சூலை 2012  வில்வித்தை – ஆடவர் அணி  இம் டோங்-உன்கிம் பப்-மின்ஓ ஜின்-யெக்    தரப்படுத்தும் சுற்றில் உலக சாதனையளவாக 2087 எட்டினர்    28 சூலை 2012  துடுப்பு படகோட்டம் – ஆண்கள் மாலுமியற்ற இணை  எரிக் முர்ரேஅமீஷ் பாண்ட்    பூர்வாங்க போட்டியில் உலக சாதனை நேரமாக  6:08.50 எட்டினர்    28 சூலை 2012  நீச்சல் – பெண்கள் 400 மீ தனிநபர் கலவை  யே சிவென்    இறுதிப்போட்டியில்  உலக சாதனை நேரம்  4:28.43 ஏற்படுத்தினார்.   29 சூலை 2012  பாரம் தூக்குதல் – பெண்கள் 53 கிலோ  சுல்பியா சின்சன்லோ    கிளீன் & ஜெர்க்கில் உலக சாதனையாக 131 கிலோ தூக்கினார்.   29 சூலை 2012  நீச்சல் – பெண்கள் 100 மீ பட்டாம்பூச்சி  டானா வொல்மர்    உலக சாதனை நேரமாக 55.98 ஏற்படுத்தினார்.  29 சூலை 2012  நீச்சல் – ஆண்கள் 100 மீ மார்பக நீச்சல்  கேமரூன் வான் டெர் புர்க்    உலக சாதனை நேரம் 58.46 ஏற்படுத்தினார்  30 சூலை 2012  பாரம் தூக்குதல் – ஆண்கள் 62 கிலோ  கிம் உன்-யுக்    உலக சாதனையாக மொத்தம் 327 கிலோ தூக்கினார்   1 ஆகத்து 2012  நீச்சல் – ஆண்கள் 200 மீ மார்பக நீச்சல்  தானியல் குயூர்டா    உலக சாதனை நேரம் 2:07.28 ஏற்படுத்தினார்   1 ஆகத்து 2012  பாரம் தூக்குதல் – ஆண்கள் 77 கிலோ  லு சியாஜுன்    இசுநாட்சு வகையில் உலக சாதனையாக 175 கிலோதூக்கினார்.உலக சாதனையாக மொத்தமாக  379 கிலோ ஏற்படுத்தினார்    1 ஆகத்து 2012  நீச்சல் – பெண்கள் 200 மீ மார்பக நீச்சல்  ரெபெக்கா சோனி    அரையிறுதியில் உலக சாதனை நேரமாக  2:20.00 ஏற்படுத்தினார்.   2 ஆகத்து 2012  மிதிவண்டி – பெண்கள் அணி விரைவோட்டம்  விக்டோரியா பென்டல்டன்ஜெசிக்கா வார்னிஷ்   தகுதிச்சுற்றில் உலக சாதனை நேரமாக 32.526 ஏற்படுத்தினார்.   2 ஆகத்து 2012  மிதிவண்டி – பெண்கள் அணி விரைவோட்டம்  கோங் ஜின்ஜிகுவோ சுயாங்    தகுதிச்சுற்றில் உலக சாதனை நேரமாக 32.447 ஏற்படுத்தினார்முதல் சுற்றில் உலக சாதனை நேரமாக 32.422 ஏற்படுத்தினார்  2 ஆகத்து 2012  மிதிவண்டி – ஆண்கள் அணி துரத்துதல்  எட் கிளான்சிகெரைன்ட் தோமசுஇசுடீவன் பர்க் பீட்டர் கென்னா    தகுதிச் சுற்றில் உலக சாதனை நேரமாக 3:52.499 ஏற்படுத்தினர்.இறுதியாட்டத்தில் உலக சாதனை நேரமாக 3:51.659 ஏற்படுத்தினர்.  2 ஆகத்து 2012  மிதிவண்டி – ஆண்கள் அணி விரைவோட்டம்  பிலிப் இன்டெசுகிறிஸ் ஹோய்ஜேசன் கென்னி    முதல் சுற்றில் உலக சாதனை நேரமாக 42.747 ஏற்படுத்தினர்.இறுதியாட்டத்தில் உலக சாதனை நேரமாக 42.600 ஏற்படுத்தினர்.    2 ஆகத்து 2012  நீச்சல் – பெண்கள் 200 மீ மார்பக நீச்சல்  ரெபெக்கா சோனி   இறுதிப் போட்டியில் உலக சாதனை நேரமாக  2:19.59 ஏற்படுத்தினார்.    2 ஆகத்து 2012  சுடுதல் – ஆண்கள் 25 மீ விரைவாகச் சுடுதல் கைத்துப்பாக்கி  அலெக்சை கிளிமோ   தகுதிச்சுற்றில் உலக சாதனை புள்ளியாக 592 ஏற்படுத்தினார்.   3 ஆகத்து 2012  மிதிவண்டி– பெண்கள் அணி துரத்துதல்  தானியேல் கிங்லாரா டிராட்யோனா ரோசெல்   தகுதிச் சுற்றில் உலக சாதனை நேரமாக  3:15.669 ஏற்படுத்தினார். 3 ஆகத்து 2012  சுடுதல் – ஆண்கள் 50 மீ துப்பாக்கி குப்புறப் படுத்தவாறு  செர்கி மார்ட்டினோவ்    இறுதியாட்டத்தில் உலக சாதனை அளவாக 705.5 ஏற்படுத்தினார்.   3 ஆகத்து 2012  நீச்சல் – பெண்கள் 200 மீ பின் நீச்சல்  மிஸ்ஸி பிராங்களின்    இறுதியாட்டத்தில் உலக சாதனை நேரமாக 2:04.06 ஏற்படுத்தினார்.  4 ஆகத்து 2012  சுடுதல் – பெண்கள் ட்ராப்  ஜெசிக்கா ரோஸ்ஸி    தகுதிச் சுற்றில் உலக சாதனையாக 75 எடுத்தார்.  இறுதியில் உலக சாதனை நேரமாக 99 ஏற்படுத்தினார்.  4 ஆகத்து 2012  மிதிவண்டி – பெண்கள் அணி துரத்துதல்  தானியேல் கிங்லாரா டிராட்யோனா ரோசெல்    முதல் சுற்றில் உலக சாதனை நேரமாக 3:14.682 ஏற்படுத்தினார்.  இறுதியாட்டத்தில் உலக சாதனை நேரமாக 3:14.051 ஏற்படுத்தினார். 4 ஆகத்து 2012  நீச்சல் – ஆண்கள் 1500 மீ தளையறு நீச்சல்  சுன் யாங்    இறுதியாட்டத்தில் உலக சாதனை நேரமாக  14:31.02 ஏற்படுத்தினார்.  4 ஆகத்து 2012  நீச்சல் – பெண்கள் 4 × 100 மீ கலவை அஞ்சல்  மிஸ்ஸி பிராங்களின்ரெபெக்கா சோனிடானா வோல்மர்அல்லிசன் இசுமிட்    இறுதிப் போட்டியில் உலக சாதனை நேரமாக 3:52.05 ஏற்படுத்தினர்.  4 ஆகத்து 2012  பாரம் தூக்குதல் – ஆண்கள் 94 கிலோ  இலியா லின்    கிளீன் & ஜெர்க்கில் உலக சாதனை பளுவாக 233 கிலோதூக்கினார்.மொத்தமாக  418 கிலோ தூக்கி உலக சாதனை ஏற்படுத்தினார்.  5 ஆகத்து 2012  பாரம் தூக்குதல் – பெண்கள் +75 kg  தாத்தியானா காசிரினா   இசுநாட்சில் உலக சாதனையாக 151 கிலோதூக்கினார். 5 ஆகத்து 2012  பாரம் தூக்குதல் – பெண்கள் +75 kg  சூ லுலு    உலக சாதனையாக மொத்தம் 333 கிலோதூக்கினார். 9 ஆகத்து 2012  ஆண்கள் – 800 மீ  டேவிட் ருடிஷா    இறுதியோட்டத்தில் உலக சாதனை நேரமாக 1:40.91 iஏற்படுத்தினார். 10 ஆகத்து 2012  பெண்கள் 4 × 100 மீ அஞ்சல்  தியன்னா மாடிசன்ஐலிசன் பெலிக்சுபியான்கா நைட்கார்மெலிட்டா ஜெடர்    இறுதிப்போட்டியில் உலக சாதனை நேரமாக 40.82ஏற்படுத்தினர். 11 ஆகத்து 2012  பெண்கள் 20 கிமீ நடை  எலினா லாஷ்மநோவா    உலக சாதனை நேரமாக1:25:02 ஏற்படுத்தினர். 11 ஆகத்து 2012  ஆண்கள் 4 × 100 மீ அஞ்சல்  நெஸ்டா கார்ட்டர்  மைக்கேல் பிரேட்டர்  யோகன் பிளேக்  உசைன் போல்ட்டு   இறுதிப் போட்டியில் உலக சாதனை நேரமாக 36.84 ஏற்படுத்தினர்.

 பதக்கப் பட்டியலில் முதல் பத்து நாடுகள் 

குறிப்பு

 1    46  29  29  104 2    38  27  23  88 3  *  29  17  19  65 4    24  26  32  82 5    13  8  7  28 6    11  19  14  44 7    11  11  12  34 8    8  9  11  28 9    8  4  5  17 10    7  16  12  35
</onlyinclude></onlyinclude>

 பாதுகாப்பு 
இந்தப் போட்டிகளுக்கான பாதுகாப்பை 10,000 பேர் கொண்ட காவல்துறை மேற்கொண்டுள்ளது. இவர்களுக்கு உதவியாக 13,500 பேர் கொண்ட பிரித்தானிய படைத்துறையினரும் வான்படை மற்றும் கடற்படையினரும் அமர்த்தப்பட்டுள்ளனர். தேம்சு ஆற்றில் போர்க்கப்பல்கள்  நிறுத்தப்பட்டுள்ளன; ஐரோஃபைட்டர் வானூர்திகள், தரையிலிருந்து வான் தாவும்  ஏவுகணைகள்  பயன்படுத்தப்படுகின்றன.  பாதுகாப்புச் செலவுகள் £282 மில்லியனிலிருந்து  £553 மில்லியனாக உயர்ந்துள்ளது. இந்த ஒருங்கிணைந்த பாதுகாப்பிற்கான ஒத்திகை சனவரி 19, 2012 அன்று நடத்தப்பட்டது.Seida, Jim (19 January 2012). "Metropolitan Police and the Royal Marines perform security exercises in preparation for London Olympics" . MSNBC.

இலண்டனின் பௌ பகுதியில் லெக்சிங்டன் கட்டிடத்தில் வசிப்பவர்களுக்கு பாதுகாப்பு அமைச்சகம் தண்ணீர் தொட்டி மீது ஏவுகணை அமைப்புகள் நிறுவப்படும் என துண்டறிக்கைகள் வழங்கியது. இதற்கு சிலர் மிக்க கவலை தெரிவித்தனர். அமைச்சகம் இது குறித்து  இன்னமும் முடிவு எடுக்கவில்லை என அறிவிக்கப்பட்டது.

சூலை 2012இல் ஒலிம்பிக்சிற்கு பாதுகாப்பு அலுவலர்கள் வழங்கவேண்டிய ஜிஎஸ்4 என்ற வேலைவாய்ப்பு நிறுவனம் தன்னால் வேண்டிய அளவிற்கு பணிக்கமர்த்த இயலவில்லை என்று கைவிரித்த நிலையில் மேலும் 3500 படைத்துறையினர் பாதுகாப்புப் பணியில் ஈடுபடுத்தப்பட்டுள்ளனர். ஊடகங்களில் இதனை விமரிசித்து பல கட்டுரைகள் வெளியாகி உள்ளன.

 சின்னம் 
இலண்டன் ஒலிம்பிக்சிற்கான சின்னம் உல்ஃப் ஓலின்சால் வடிவமைக்கப்பட்டு சூன்4, 2007 அன்று வெளியிடப்பட்டது. இந்தச் சின்னம் 2012 எண்ணைக் குறிப்பதாகவும் ஒலிம்பிக் வளையங்களை சூன்யத்தில் உள்ளடக்கியும் உள்ளது. 

 மேற்கோள்கள் 

 வெளி இணைப்புகள் 

அலுவல்முறை
 அலுவல்முறை வலைத்தளம் 
  இலண்டன் 2012 நிகழ்வு குறித்து பன்னாட்டு ஒலிம்பிக் குழுவின் பரப்புரை

செய்தி ஊடகங்கள்
 2012 London Olympics at NBC
 London Olympics Business  at The Daily Telegraph|The Telegraph


பகுப்பு:ஐக்கிய இராச்சியத்தில் விளையாட்டு
பகுப்பு:கோடைக்கால ஒலிம்பிக் விளையாட்டுகள்